# Εικονικό εργαστήριο Χημείας: Αντίδραση μαγνησίου με διάλυμα υδροχλωρικού οξέος

Προτείνεται εμφάνιση σε οριζόντια προβολή!

## Χημικές αντιδράσεις

Οι χημικές αντιδράσεις είναι οι μεταβολές στις οποίες από τις αρχικές ουσίες (αντιδρώντα) προκύπτουν νέες ουσίες με διαφορετικές ιδιότητες (προϊόντα). Το βουτάνιο στους λύχνους υγραερίου καίγεται και προκύπτουν διοξείδιο του άνθρακα και νερό, τα σάκχαρα του μούστου μετατρέπονται σε αιθανόλη (αλκοόλ) παρασκευάζοντας κρασί, το γάλα μετατρέπεται σε γιαούρτι και τυρί, τα τρόφιμα «αποικοδομούνται» στον οργανισμό και ελευθερώνουν την ενέργεια που χρειαζόμαστε για τις λειτουργίες μας.

## Πειραματική διαδικασία

1. Πιάνουμε με την λαβίδα την ταινία μαγνησίου και την μεταφέρουμε στην κωνική φιάλη.
2. Αφήνουμε την λαβίδα και πιάνουμε το μπουκάλι με το διάλυμα HCl.
3. Μεταφέρουμε το διάλυμα HCl στην κωνική φιάλη (παρατηρούμε να εκλύονται φυσαλίδες αερίου).
4. Πλησιάζουμε τη μισοσβησμένη παρασχίδα πάνω από την κωνική φιάλη (ακούγεται κρότος και η φλόγα αναζωπυρώνεται).

## Αντίδραση μαγνησίου με διάλυμα υδροχλωρικού οξέος

Το μαγνήσιο αντιδρά με το διάλυμα του HCl και παράγει φυσαλίδες Η2. Η αντίδραση που πραγματοποιείται είναι:

Mg(s) + 2HCl(g) → MgCl2(aq) + H2(g)

Αν στο αέριο που παράγεται πλησιάσουμε μια μισοσβησμένη παρασχίδα, η φλόγα θα ζωντανέψει και το Η2 θα καεί με κρότο. Η αντίδραση που πραγματοποιείται είναι:

2H2(g) + O2(g) → 2H2O(l)

##### Οδηγίες Χρήσης

Ακολουθήστε τις οδηγίες που σας καθοδηγούν βήμα προς βήμα για την πραγματοποίηση του πειράματος.

Μπορείτε να μετακινήσετε κάποιο αντικείμενο κάνοντας κλικ και σύρωντας το με το ποντίκι (drag and drop) προς το σημείο που αναφέρεται στις οδηγίες.

Κάντε κλικ στα κουμπιά "Εισαγωγή", "Πειραματική διαδικασία" και "Χημική αντίδραση" για να μάθετε περισσότερες πληροφορίες για το συγκεκριμένο πείραμα.

##### Modal #1

Modal content...